CELEX: 62005CA0330
Language: da
Date: 2007-11-15 00:00:00
Title: Sag C-330/05: Domstolens dom (Første Afdeling) af 15. november 2007 , straffesag mod Frederik Granberg (anmodning om præjudiciel afgørelse fra Hovrätten för Övre Norrland, Sverige) (Punktafgifter — mineralolier — atypisk transportform)

12.1.2008   
            
            
               DA
            
            
               Den Europæiske Unions Tidende
            
            
               C 8/3
            
         Domstolens dom (Første Afdeling) af 15. november 2007, straffesag mod Frederik Granberg (anmodning om præjudiciel afgørelse fra Hovrätten för Övre Norrland, Sverige)
   (Sag C-330/05) (1)
   
   (Punktafgifter - mineralolier - atypisk transportform)
   (2008/C 8/05)
   Processprog: svensk
   Den forelæggende ret
   Hovrätten för Övre Norrland
   Part i hovedsagen
   Frederik Granberg
   Sagens genstand
   Anmodning om præjudiciel afgørelse — Hovrätten för Övre Norrland — fortolkning af artikel 9, stk. 3, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (EFT L 76, s. 1) — privatpersoners import af mineralolier, der allerede er overgået til forbrug i en anden medlemsstat — atypisk transportform
   Konklusion
   
               1)
            
            
               Artikel 9, stk. 3, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed, som ændret ved Rådets direktiv 92/108/EØF af 14. december 1992, gør det ikke muligt generelt at undergive brændselsolie punktafgift i forbrugsmedlemsstaten, når olien er købt i en anden medlemsstat af en privatperson til eget brug og af denne er transporteret på egen hånd til den nævnte forbrugsmedlemsstat, uanset på hvilken måde denne privatperson gennemfører transporten.
            
         
               2)
            
            
               En privatpersons transport af 3 000 liter brændselsolie i tre såkaldte »mellemstore beholdere til bulkvarer« i lastrummet på en varevogn er en »atypisk transportform« i den forstand, hvori udtrykket er anvendt i artikel 9, stk. 3 i direktiv 92/12, som ændret ved direktiv 92/108.
            
         
               3)
            
            
               Artikel 7, stk. 4, i direktiv 92/12, som ændret ved direktiv 92/108, er ikke til hinder for, at lovgivningen i bestemmelsesmedlemsstaten, hvor punktafgiften er forfalden til betaling, således som direktivets artikel 9, stk. 3, giver mulighed for, foreskriver, at en privatperson, der personligt og til eget brug køber brændselsolie i en anden medlemsstat, hvor denne vare er overgået til forbrug, og selv transporterer varen til bestemmelsesmedlemsstaten ved hjælp af en atypisk transportform i den forstand, hvori udtrykket er anvendt i artikel 9, stk. 3, skal have stillet sikkerhed for betaling af punktafgifter og skal medbringe et ledsagedokument samt et dokument, der attesterer denne sikkerhedsstillelse.
            
         
      (1)  EUT C 271 af 29.10.2005.